Formaður og hluti stjórnar knattspyrnudeildar Tindastóls hefur sagt af sér og sent út yfirlýsingu þar sem þeir taka ábyrgð á sínum vinnubrögðum og segja af sér sem part af því að skapa frið um starfsemi félagsins . Eins ósátt og ég var við framkomu Tindastóls þá ber ég virðingu fyrir fólki sem skilur hvernig ábyrgð virkar og axlar hana . Ábyrgð er eitthvað sem fólk getur fengið úthlutað , en ef fólk axlar ekki ábyrgð þá stendur það ekki undir henni . Ég sem Pírati ber ábyrgð á því að viðhalda grunngildin í öllum mínum störfum , hvort sem það kemur mér persónulega vel eða illa , hvort sem það kemur vinum mínum persónulega vel eða illa og hvort sem aðrir Píratar gera það eða ekki . Ég var látin bera miklar ábyrgðir sem barn , byrjaði snemma að vinna og fékk stöðugt meiri ábyrgðir hjá mínum vinnuveitendum . Lengi vel hélt ég að það væri af því að ég væri svona dugleg , ég var mjög dugleg í vinnu . En síðar skildi ég að það var vegna þess að ég tók persónulega ábyrgð á því að verkin væru unnin . Það að ég tæki persónulega ábyrgð á því að sendingar skiluðu sér , að humarkarið færi í kælinn og eyðilagðist ekki í sólinni , að viðskiptavinurinn fengi góða þjónustu og úrlausn ef eitthvað klikkaði . Sú ábyrgðartilfinning sem mér var innrætt sem barn hefur fært mér miklar ábyrgðir á lífsleiðinni . Ég hef borið ábyrgð á annarra manna börnum , tekið ábyrgð á tugmilljóna verkefnum , borið ábyrgð á afkomu starfsmanna og fyrirtækja , axlaði ábyrgð fyrir Íslands hönd í Hruninu og bauð fram vinnu sem skilaði mér í starf hjá Forsætisráðuneytinu við að greiða úr upplýsingamiðlun en það var bara nýlega að ég áttaði mig á því að ég á þessari ábyrgðartilfinningu að þakka það að ég er á lífi . Ég þurfti líka að taka ábyrgð á mínu eigin lífi og minni meðferð þegar hefðbundin krabbameinsmeðferð virkaði ekki og ég tók ábyrgð á því að finna lausnir sem gera það að verkum að ég er á lífi . Það var dálítið stórt þegar ég fattaði það . Við berum öll ábyrgð á eigin lífi og ég hef ákveðið að eyða lífinu bara í hluti sem veita mér ánægju , svona fyrst að ég hef val . Það veitir mér ánægju að skapa og breyta heiminum á jákvæðan hátt og það er nauðsynlegt í slíkri baráttu að hafa skýr grunngildi að vinna eftir . Ég sem Pírati TEK ÁBYRGÐ og BER ábyrgð á því , rétt eins og allir Píratar , að vinna eftir Grunngildum flokksins og samþykktri stefnu .